થોડા દિવસ અગાઉ અમદાવાદ શહેર કંટ્રોલ રૂમનો મેસેજ મળ્યો હતો કે બોપલ વિસ્તારમાં બાળ લગ્ન ચાલી રહ્યાં છે. બોપલ વિસ્તાર અમદાવાદ ગ્રામ્યમાં આવતો હોવાથી શહેર પોલીસ કંટ્રોલ રૂમે અમદાવાદ ગ્રામ્ય કંટ્રોલ રૂમને મેસેજ આપતાં બોપલ પોલીસની ૧૦૦ નંબર મોબાઇલ વાનને જાણ કરાઇ હતી. બોપલ પોલીસ સ્થળ ઉપર પહોંચી ત્યારે ત્યાં લોકો ભેગા થયેલા હતા. મંડપ બાંધેલો હતો. બે પક્ષ હાજર હતા, પરંતુ ત્યાં જઇને જોયું તો બાળ લગ્ન નહીં, પરંતુ માતાજીનો હવન હતો. બે પક્ષમાં લગ્નની વાત ચાલતી હતી અને કોઇએ પોલીસ કંટ્રોલ રૂમને જાણ કરી દીધી હતી. ખોટા પોલીસ કંટ્રોલ રૂમના મેસેજથી પોલીસને દોડવું પડ્યું હતું.